La Course

La Course by Le Tour de France, kort-eweg La Course, is 'n fietsrenkoers veur vrouwlui. De koers weurt sinds 2014 eder jaor parallel aon de Runde vaan Fraankriek gehawwe. De koers doort einen daag, in sommege jaore twie. 't Perceis formaot versjèlt per jaor.

La Course is opgeriech es vervaanging vaan Le Tour Féminin, de vrouweleken tegenhenger vaan de Runde dee tösse 1984 en 2009 in versjèllende vörm verrijd woort. 'n Mierdaagse koers bleek oetindelek te väöl gevraog veur 't nog prèl damesfietsrenne; door gebrek aon belaankstèlling en 'nen te smalen top beïndegde me dit evenemint. Oetindelek bleek toch vraog nao 'n vrouwekoers in Fraankriek. Me woort heibij geholpe door d'n tiedgeis: in de jaore tien kaom ummer mie aondach veur 't vrouwerenne.

Tot noe touw höbbe Nederlandse atletes La Course gedomineerd. Pas in 2020 won de ierste atlete oet 'n ander land.

 Jaor  Winster 2014  Marianne Vos 2015  Anna van der Breggen 2016  Chloe Hosking 2017  Annemiek van Vleuten 2018  Annemiek van Vleuten 2019  Marianne Vos 2020  Elizabeth Deignan 2021  Demi Vollering

Categorie:Eindaagse fietsrenkoerse
Categorie:Sjport in Frankriek